JU OŠ “Mirsad Prnjavorac” Vogošća

IZVEDBENI PLAN I PROGRAM

ZA REALIZACIJU EKSKURZIJE IX razreda

**Blagaj-Konjic-Neum-Mostar**

**1. ODGOJNO-OBRAZOVNI CILJEVI**

OPĆI CILJEVI

ODGOJNI CILJEVI

Sticanje vrlina i pozitivnih navika, razvijanje valjanih moralnih shvatanja i usvajanje kulturnog ponašanja, koji prvenstveno utiče na voljnu aktivnost učenika, snaže je vrlinama i usmjeravaju prema društveno korisnim djelatnostima i plemenitom postupanju. Neposredno zapažanjev i potpuno doživljavanje stvarnosti u cilju sticanja dubljih i trajnijih znanja i ublažavanja negativne posljedice verbalističke i udžbeničke nastave.

OBRAZOVNI CILJEVI

Obrazovni ciljevi se ostvaruju usvajanjem svih onih sadržaja ekskurzije, koji zahtijevaju izučavanje, razumijevanje i pamćenje, a odnose se na sticanje znanja pomoću raznih metoda i podsticanja slobodnih aktivnosti učenika. Sticanje znanja i vještina iz višenastavnih oblasti kao što su historija, geografija, književnost, muzika, likovna kultura kao i drugi nastavni predmeti čija je primjena moguća realizacijom ekskurzije, kroz što više posjeta geografskim, historijskim, književnim i kulturno-umjetničkim znamenitostima.

POSEBNI, ODNOSNO SPECIFIČNI CILJEVI

Usvajanje dijela nastavnog plana i programa kroz:

• neposredno upoznavanje sa pojavama i odnosima u prirodi i društvenoj sredini

• upoznavanje sa prirodno-geografskim obilježjima i historijskim znamenitostima

• sticanje znanja o kulturnom naslijeđu ovih država, obrazovnim i privrednim dostignućima

• posjeta spomenicima svjetske kulturne baštine

• rekreativno-zdravstveni i socio-psihološki razvoj učenika.

ZADACI EKSKURZIJE

Predstavljaju konkretizaciju ciljeva, koji se ostvaruju realizacijom sadržaja izvedbenih planova i programa realizacije ekskurzije.

OPĆI ZADACI

• materijalni (sticanje znanja, vještina i navika)

• odgojni (svestrani odgoj)

• formalni (fizički i psihički razvoj)

SPECIFIČNI, ODNOSNO POJEDINAČNI ZADACI

•proučavanje objekata i fenomena u prirodi

•razvijanje interesovanja za prirodu i izgrađivanje ekoloških navika

•upoznavanje načina života i rada stanovnika pojedinih krajeva

•razvijanje pozitivnog odnosa prema:

•nacionalnim vrijednostima

•kulturnim i estetskim vrijednostima

•sportskim potrebama i navikama

•pozitivnim socijalnim odnosima

•shvatanju značaja zdravlja i zdravog stila života

•kulturno-historijskom naslijeđu zemalja koje posjećujemo

•podsticanje ispoljavanja pozitivnih emocionalnih doživljaja

•osposobljavanje učenika za ostvarivanje osnovnim ljudskih potreba izvan porodice

•upoznavanje sa novim tehničkim i tehnološkim dostignućima iz oblasti struke, koje se izučavaju u školi

**2. SADRŽAJI, METODE I SREDSTVA KOJIMA SE POSTAVLJENI CILJEVI OSTVARUJU**

•posjeta geografskim, historijskim, književnim i kulturno- umjetničkim znamenitostima

•roditelji obezbjeđuju sredstva za finansiranje učešća svoje djece/učenika, koji podrazumijevaju sve troškove neophodne za učešće u realizaciji ekskurzije, kao i troškove koji podrazumijevaju naknadu štete prouzrokovane nemarnim ponašanjem učenika.

**3. NOSIOCI PREDVIĐENIH SADRŽAJA I AKTIVNOSTI**

Nosioci realizacije svih aktivnosti su direktorica škole Amela Jašarević, vođa puta-razrednik IX-4 Sanela Nurkić, razrednici ostalih IX razreda - Adisa Botić, Emina Djedović i Emira Muhamedagić.

1. Školski odbor

•upoznavanje sa izvedbenim planom i programom ekskurzije

•imenovanje Komisije za provođenje procedure izbora najpovoljnije Agencije (na prijedlog direktora škole)

•upoznavanje sa programom i općim uslovima putovanja

1. Direktor škole

•koordiniranje u svim aktivnostima koje spadaju u nadležnost škole, u svojstvu nosioca aktivnosti

•predlaganje vođe puta

•prezentiranje izvedbenog plana i programa ekskurzije Školskom odboru radi upoznavanja

•osiguravanje svih sadržaja u uslovima za odabir Agencije (navođenje od strane Agencije svih vrsta sadržaja koji će se realizovati)

•obaveza ugovaranja bezbjednosnih aspekata pri realizaciji ekskurzije (obezbjeđenje potrebnih uslova za udobno i bezbjedno putovanje, smještaj, prehranu i boravak učenika u toku realizacije ekskurzije)

•Zaključivanje Ugovora sa Agencijom-najboljim ponuđačem

•organizovanje konsultacija prije izvođenja putovanja, što podrazumijeva uključenost svih zainteresovanih subjekata u procesu odlučivanja i planiranja

1. Nastavničko vijeće

•usvajanje izvedbenog plana i programa ekskurzije

•donošenje Odluke o ograničavanju učešća učenika u realizaciji ekskurzije, odnosno donošenje Odluke o zabrani učešća u realizaciji ekskurzije učenicima kojima je u tekućoj školskoj godini izrečena odgojno-disciplinska mjera ukor Nastavničkog vijeća koja povlači ocjenu iz vladanja „loše“

•imenovanje vođe puta

•određivanje pratioca iz reda zaposlenika škole (po jednog pratioca zaposlenika škole na najmanje 15 a najviše 20 učenika)

•donošenje Odluke koja se odnosi na Izvještaj o realizaciji ekskurzije

1. Odjeljensko vijeće

•predlaganje izvedbenog plana i programa realizacije ekskurzije

koordiniranje aktivnosti, koje su u domenu rada Odjeljenskog vijeća, po nalogu direktora

1. Razrednici završnih razreda

•pravovremeno upoznavanje roditelja sa organizacijom ekskurzije škole

•pribavljanje pismene saglasnosti roditelja

•dostavljanje potrebne dokumentacije vođi puta, najkasnije 20 dana prije putovanja

•upoznavanje učenika i roditelja o društveno-prihvatljivim pravilima ponašanja (Etički kodeks ponašanja)

•upoznavanje roditelja o prihvatanju nadoknade troškova i eventualno pričinjene štete, koja prouzrokuje učenik (njihovo dijete)

1. Vođa puta

•aktivno učešće u planiranju, organizaciji i realizaciji ekskurzije

•ostvarivanje Izvedbenog plana i programa ekskurzije

•preduzimanje neophodnih aktivnosti u smislu osiguranja bezbjedonosnih aspekata realizacije ekskurzije

•priprema Izvještaja o realizaciji ekskurzije

1. Roditelji učenika

•pravovremeno upoznavanje sa realizacijom ekskurzije

•davanje saglasnosti za učešće učenika o realizaciji ekskurzije

•osiguravanje sredstava za finansiranje učešća učenika u realizaciji ekskurzije

•učešće u radu Komisije za odabir Agencije-najpovoljnijeg ponuđača, preko Vijeća roditelja

•upoznavanje sa Izvedbenim planom i programom ekskurzije

•upoznavanje sa Etičkim kodeksom ekskurzije na roditeljskim sastancima

1. Učenici

•učešće preko Vijeća učenika u predlaganju sadržaja i aktivnosti za tekst Izvedbenog plana i programa ekskurzije

•plansko upoznavanje sa Etičkim kodeksom ponašanja na ekskurziji na časovima odjeljenske zajednice

•upoznavanje sa pravilila sigurnosti i zaštite od socijalno neprihvatljivih oblika ponašanja (diskriminacije, neprijateljstava svih oblika nasilja sa posebnim osvrtom na vršnjačko nasilje)

•zabrana odlaska učenika na neprikladna mjesta

1. Agencija

•osiguranje predpostavki za realizaciju Izvedbenog plana i programa ekskurzije

•osiguranje usluga turističkog vodiča

•osiguranje visokog kvaliteta usluga prijevoza, smještaja, boravka, ishrane, te drugih usluga u sklopu turističkog aranžmana

•osiguravanje bezbjedonosnih aspekata realizacije ekskurzije

•poštivanje svih odredbi Ugovora zaključenog sa školom

**4. PLANIRANI OBUHVAT UČENIKA**

•96 učenika ili 86% učenika generacije

**5. DUŽINA TRAJANJA**

•Planiramo realizovati ekskurziju u periodu od 16. do 18. maja 2022. godine. Ekskurzija će trajati ukupno tri dana.

**6. PLANIRANI PUTNI PRAVCI I DESTINACIJA**

Ekskurzijom kroz BiH tačnije posjeta južnom dijelu naše države učenici će imati priliku upoznati se sa prirodno-geografskim obilježjima i historijskim znamenitostima tog područja , a posebno sa lokalitetima:

1. DAN

Posjeta Konjicu ,Titovom Bunkeru

Posjet Jablanici Muzej „Bitka za ranjenike“

Posjeta Tekiji u Blagaju

Smještaj u Blagaju

2. DAN

Posjeta Vodopadu Kravice

Posjeta Neumu uz plovidbu Neumskim zaljevom

3. DAN

Posjeta Hutovom blatu

Posjeta Počitelju

Posjeta Mostaru

**7. OPIS PRIJEVOZA, UGOSTITELJSKIH USLUGA I DRUGIH USLUGA**

•pri realizaciji putovanja koristiće se autobusi koji nisu stariji od 10 godina, tehnički ispravni i pregledani (redovni tehnički pregledi u posljednjih šest mjeseci ), uz uslov da će njima upravljati lica, koja ispunjavaju zahtjeve u pogledu profesionalne obučenosti i kompetentnosti,

•Agencija može da koristi vlastita prijevozna sredstva ili prijevozna sredstva u vlasništvu drugih pravnih i fizičkih lica koja su registrovana za obavljanje djelatnosti i prijevoza putnika u kojima su putnici i prtljag osigurani

•Agencija i škola su obavezne da osiguraju potreban broj sjedišta u autobusu ili putničkom motornom vozilu

•u cilju sigurnog boravka učenika Agencija će koristiti samo one smještajne i ugostiteljske objekte, koji zadovoljavaju određene standarde u smislu kvaliteta usluga smještaja, prehrane i posluživanja napitaka, sa posebnim osvrtom na visok kvalitet ispunjenosti sanitarno-higijenskih i zdravstvenih zahtjeva u pogledu pripremanja hrane i napitaka i smještajnih sadržaja.

•Agencija je obavezna da osigura postupanje odgovornih lica u smještajnim i ugostiteljskim objektima u smislu zabrane posluživanja alkoholnih pića i drugih opijata učesnicima, te posjete sobama drugih lica koja se nalaze na spisku učesnika ekskurzije

**8. ODREDBE O UPRAVLJANJU RIZICIMA REALIZACIJE**

•Obaveza škole je da osigura zaštitu najboljeg interesa učenika, da vodi brigu usmjerenu ka očuvanju njegovog fizičkog i mentalnog zdravlja te bezbjednosti, kroz preduzimanje sigurnosnih mjera i upravljanje rizicima u postpku organizacije i realizacije ekskurzije

•škola je obavezna preventivno postupati preduzimanjem niza sigurnosnih mjera kako bi povećan rizik, kao bitna karakteristika realizacije ekskurzije, bio sveden na razumnu mjeru, odnosno minimum

•realizacija niz planskih aktivnosti usmjerenih na povećanje sigurnosti svih sudionika uključenih u realizaciju ekskurzije kao što su:

a)pravovremeno upoznavanje roditelja učenika sa planom realizacije ekskurzije (predviđena Godišnjim programom rada)

b)pribavljanje pismene saglasnosti roditelja kojom se prihvataju opći uslovi putovanja, program putovanja i daje saglasnost za učešće učenika u realizaciji ekskurzije

c)plansko upoznavanje učenika i roditelja sa Etičkim kodeksom (društveno prihvatljiva pravila ponašanja), na časovima odjeljenske zajednice, odnosno na roditeljskim sastancima

d)upoznavanje učenika sa pravilima sigurnosti i zaštite od socijalno neprihvatljivih oblika ponašanja, diskriminacije, neprijateljstava i svih oblika nasilja sa posebnim osvrtom na vršnjačko nasilje

e)preduzimanje zaštitnih mjera od odlaska učesnika ekskurzije na neprikladna mjesta

**9. PLANIRANA CIJENA USLUGA, ODNOSNO FINANSIJSKI OKVIR**

•Okvirna cijena ekskurzije do 270KM

•U cijenu ekskurzije je uključeno:

a)Prevoz luksuznim turističkim autobusom

b)Hotel sa minimalno tri zvjezdice (za učenike sobe trokrevetne i četverokrevetne, za vođe puta dvokrevetne i jednokrevetne)

c)Usluga na bazi punog pansiona

d)Vodič- pratilac grupe

e)PZO

Obaveza agencije da dostavi garanciju za povrat novca ukoliko dođe do otkaza ekskurzije.

Obaveza agencije da se pridržava svih epidemioloških preporuka.

TEHNIČKA ORGANIZACIJA

Tehnička priprema podrazumijeva radnje organizacije i realizacije a naročito:

•donošenje Odluke o vrsti postupka koji će se provoditi za odabir najpovoljnije ponude, shodno Zakonu o javnim nabavama

•formiranje Komisije i provođenje procedure odabira Agencije koja će pružiti podršku pri realizaciji ekskurzije

•usaglašavanje Izvedbenih planova i programa sa cijenama Agencije

•program putovanja, te opće uslove putovanja

•konsultacije s ciljem potpune uključenosti i obaviještenosti roditelja o svim ponuđenim sadržajima, posebno u smislu izbora mjesta realizacije i kompletnog aranžmana

•prikupljanje podataka o organizaciji, kategorijama, i uslovima smještaja, vrsti i kvalitetu vozila za prijevoz učenika, kvalitetu usluga turističkog vodiča i drugih lica koja će tumačiti ciljeve ekskurzije učenika

•prikupljanje dokumentacije neophodne za putovanje (pasoši, police putničkog i zdravstvenog osiguranja, razne potvrde i druga dokumentacija neophodna za realizaciju turističkog aranžmana)

**10. NAČIN FINANSIRANJA PO KATEGORIJAMA UČENIKA**

•Roditelj obezbjeđuje sredstva za finansiranje učešća svoje djece/učenika, koja podrazumijeva sve troškove neophodne za učešće u realizaciji ekskurzije, kao i troškove koji podrazumijevaju naknadu štete prouzrokovane nemarnim ponašanjem učenika

•Za određeni broj učenika u stanju socijalne potrebe obezbijedit će se sredstva donacijom pravnih i fizičkih lica, kao i sredstvima Agencije

•Sredstva za realizaciju ekskurzije škola će uplatiti po dogovoru sa Agencijom

**11. SADRŽAJ ODGOJNO-OBRAZOVNOG RADA**

•Realizuju se na osnovu Izvedbenih planova i programa i prate sve vidove učenikovog ispoljavanja te predstavljaju solidnu osnovu i podstreke za ostvarivanje svih ciljeva iz člana 8. Pravilnika i ostalih ciljeva sa područja moralnog, radnog, intelektualnog, estetskog i uopće humanističkog odgoja.

BIOLOGIJA:

-Tokom boravka u različitim gradovima učenike upoznati sa klimom, florom i faunom tih gradova.

HISTORIJA I GEOGRAFIJA:

-Prilikom obilaska destinacija koje su predviđene ekskurzijom, učenici će se upoznati sa kulturno-historijskim znamenitostima, kao i geografskim položajem navedenih destinacija.

LIKOVNA I TEHNIČKA KULTURA:

-Prilikom obilaska destinacija koje su predviđene ekskurzijom, i upoznavanja sa kulturno-historijskim znamenitostima, kao i geografskim položajem navedenih destinacija, učenici će zajedno sa nastavnikom likovne i tehničke kulture, upoznati gradnju značajnih građevina navedenih destinacija

**12. OPRAVDANOST ZA REALIZACIJU EKSKURZIJE**

•Smatramo da se definisani ciljevi i sadržaji eskurzije mogu kvalitetno realizovati na ovoj destiaciji.

•Ukupni troškovi realizacije planirane ekskurzije su finansijski i kvalitativno prihvatljiviji.

•Nakon provedene ankete, roditelji i učenici su se opredijelili za navedenu destinaciju.

**13. OSTALO**

Tokom realizacije studijske posjete posebnu pažnju treba obratiti na:

a) informisanje roditelja;

b) dnevnik rada;

c) evidentiranje bitnih podataka.

Po završetku ekskurzije, na prvoj narednoj sjednici Nastavničkog vijeća, vođa studijske posjete će podnijeti izvještaj o realizaciji.

Evaluacija ekskurzije izvršit će se u skladu sa čl. 68. Pravilnika o organizaciji i realizaciji izleta, studijskih posjeta, ekskurzija, kampovanja / logorovanja, društveno-korisnog rada, škole u prirodi i drugih oblika odgojno-obrazovnog rada u osnovnoj i srednoj školi, izdatog od strane Ministarstva za odgoj i obrazovanje Kantona Sarajevo objavljenog u Službenim novinama KS broj: 15/22 dana od 15. aprila 2022. godine.

Za sve ostale, eventualne, situacije koje nisu navedene u ovom Izvedbenom planu i programu primjenjivat će se odredbe već pomenutog Pravilnika, pri čemu će se posebna pažnja posvetiti na prava i obaveze organa i tijela škole, roditelja/staratelja, učenika.

Posebna pažnja će se također posvetiti ponašanju učenika i primjeni Etičkog kodeksa koji je sastavni dio ovog Izvedbenog plana i programa.